CELEX: 31986D0622
Language: el
Date: 1986-12-10 00:00:00
Title: 86/622/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα σχετικά με τον τομέα των νωπών οπωροκηπευτικών που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βόρειας Ρηνανίας—Βεστφαλίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31986D0622

86/622/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα σχετικά με τον τομέα των νωπών οπωροκηπευτικών που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βόρειας Ρηνανίας—Βεστφαλίας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 361 της 20/12/1986 σ. 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1986  για την έγκριση προσθήκης στο πρόγραμμα σχετικά με τον τομέα των νωπών οπωροκηπευτικών που υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Βόρειας Ρηνανίας-Βεστφαλίας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (86/622/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,  Εκτιμώντας:  ότι, στις 10 Δεκεμβρίου 1985, η κυβέρνηση της Ομοσπονδιακής Δημοκρατίας της Γερμανίας υπέβαλε προσθήκη στο πρόγραμμα που έχει εγκριθεί με την απόφαση 80/1053/ΕΟΚ της Επιτροπής (3) σχετικά με τον τομέα των νωπών οπωροκηπευτικών στο κρατίδιο της Βόρειας Ρηνανίας-Βεστφαλίας·  ότι η εν λόγω προσθήκη στο πρόγραμμα έχει στόχο την ορθολογική οργάνωση και τη βελτίωση των εγκαταστάσεων συσκευασίας, αποθεματοποίησης και εμπορίας των νωπών οπωροκηπευτικών, έτσι ώστε να ενισχυθεί η ανταγωνιστικότητα του τομέα και να αξιολογηθούν τα προϊόντα του· ότι αποτελεί, επομένως, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι αυτή η προσθήκη στο πρόγραμμα περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, αποδεικνύει δε ότι είναι δυνατό να επιτευχθούν οι στόχοι του άρθρου 1 του εν λόγω κανονισμού στον τομέα των νωπών οπωροκηπευτικών στο κρατίδιο της Βόρειας Ρηνανίας-Βεστφαλίας· ότι η προθεσμία που καθορίζεται για την εφαρμογή της προσθήκης αυτής δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η προσθήκη στο πρόγραμμα σχετικά με τον τομέα των νωπών οπωροκηπευτικών στο κρατίδιο της Βόρειας Ρηνανίας-Βεστφαλίας, που υπέβαλε η κυβέρνηση της Ομοσπονδιακής Δημοκρατίας της Γερμανίας στις 10 Δεκεμβρίου 1985 και συμπληρώθηκε στις 23 Μαΐου 1986, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 10 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 308 της 19. 11. 1980, σ. 13.